הכשרת מנהלות גיל רך רשותיות

# קהל יעד

מנהלות הגיל הרך ב**רשויות מיזם הינקות**

# מטרות

1. הבנייה והבנה של תפקיד מנהלת גיל רך רשותית
2. ביסוס תפיסת עבודה של תכלול ורצף שירותים ביישוב, תוך שיתוף פעולה ואיגום משאבים
3. ביסוס תפיסה של הורים כמומחים למשפחתם וכשותפים
4. רכישת מיומנויות הובלה לביצוע מיטבי של התפקיד: ניהול, שיתוף פעולה, תכנית עבודה – בנייה, מדדי הצלחה, מעקב ובקרה
5. היכרות עם שדה הפעולה –שירותים, תכניות, גופים שותפים (מגזר ציבורי, עסקי, אזרחי)
6. גיל ינקות וקשר הורה-תינוק – רכישת בסיס ידע
7. יצירת קבוצת עמיתות לומדת ותומכת

# רציונל

מנהלת הגיל הרך היא דמות מפתח בפיתוח והפעלת **המודל היישובי לגיל הרך** המפותח במסגרת מיזם הינקות, מיזם משותף של קרן רש"י, ג'וינט-אשלים והאגף למעונות יום ומשפחתונים במשרד העבודה, הרווחה והשירותים החברתיים.

מרכזיותו של התפקיד מחייבת הבנה והבנייה מסודרת של הגדרתו וגבולותיו, והקניית מיומנויות ניהול והובלת שותפויות, לצד ידע אודות גיל הינקות.

קורס הכשרה זה הוא חלק מתהליך הפיתוח של התפקיד במסגרת פיתוח התפיסה היישובית שמוביל המיזם, ומתבסס על: קורסים דומים במסגרות אחרות, תובנות שעלו ויעלו מן השטח במסגרת פעילות המיזם לגבי צרכי המנהלות וההבנה הנוכחית של התפקיד.

# מיקום

בן שמן, קרן רש"י

# היקף

10 מפגשים בני 6 שעות כל אחד.

# מודולות תוכן

## מודולה I: מיזם הינקות – פיילוט של מודל יישובי לגיל הרך

* תפיסה, מטרות ועקרונות
* רקע ושותפים
* תיאום ורצף בין שירותים
* מודל בר קיימא ובר הטמעה מול הממשלה

## מודולה II: מנהלת גיל רך ברשות

סוגיות בעיצוב התפקיד:

* הגדרת תפקיד – מיצוב התפקיד ותפקוד שוטף, ללא זליגה לתפקידים אחרים (כמו ניהול גנים), ותוך שמירה על גמישות
* מיצוב ברשות – אחריות, סמכות אכיפת מדיניות**,** כפיפות, תקציב, קשר עם גורמים מובילים ברשות
* ניהול שירות (מג"ר) מול תכלול יישובי **–** הזנה הדדית לעומת ניגוד אינטרסים
* איזון בין ניהול בסביבה מורכבת לבין מומחיות בגיל הרך
* קשר עם המשרדים המובילים והכרת הסטנדרט והתקנון– מיצוי תקנים ואכיפת מדיניות
* עתות חירום –מנגנוני תכלול מבוססים מסייעים בהתמודדות
* שיווק והסברה –עד כמה חלק מהתפקיד?

## מודולה III: הורים – תפיסות, עקרונות וכלים לשותפות ומעורבות

(על בסיס תפיסות העבודה והכלים שפותחו ב"הורים במרכז")

* מודעות לצרכים – קבוצות מיקוד, שאלונים, סקרים
* התאמה תרבותית
* נגישות תכניות ויישוג הורים (outreach)
* העדר שיפוטיות
* יכולת רפלקטיבית (מנטליזציה)
* פורום הורים יישובי – איך? ולשם מה?

## מודולה IV: מסגרות

* מסגרות חינוך-טיפול בישראל: תפיסה כוללת (התהליך ההיסטורי, תמונה עתידית – מסגרת איכותית)
* מעונות: דוח הסטנדרטים, סטנדרטים ורגולציה
* מסגרות תחילה: המודל היישומי במעון; הטמעה; ממשקי עבודה
* חיזוק המשולש רשות-ארגון-אגף: אחריות הרשות למסגרות; ארגונים מפעילים – מגוון, אתגרים והזדמנויות; הטמעת סטנדרטים
* משפחתונים: סטנדרטים ורגולציה
* מסגרות פרטיות (לא מוכרות): תהליך קירוב לרשות; תמיכה בהכנה לחוק הפיקוח
* פורום מנהלות מסגרות

## מודולה V: שותפויות וניהול

* בניית מדיניות יישובית (קולקטיב אימפקט/המודל היישובי ברש"י)
* יצירת ממשקי עבודה עם כלל הגורמים ברשות
* תכנית עבודה – בנייה, מדדי הצלחה, מעקב ובקרה
* סגנונות ניהול, ניהול ושיתוף פעולה מותאם לפרטנר
* רמות שותפות
* עבודה בין-משרדית
* עבודה בין-מגזרית – שלטון מקומי, עסקים ועמותות
* ניהול קונפליקטים
* שיווק ופרסום

## מודולה VI: מענים קיימים – שירותים, תכניות, ארגונים

* מפגש עם נציגי המשרדים הרלוונטיים – בריאות, רווחה, אגף המעונות והמשפחתונים, המועצה לגיל הרך
* מאגר התכניות – רווחה, חינוך, בריאות
* ארגונים בשדה – תכניות קיימות
* תכניות דומות בחו"ל

## מודולה VII: ידע בסיסי על גיל ינקות וקשר הורה-תינוק

* התפתחות המוח בגיל הרך – חלון קריטי בהתפתחות
* קשר הורה-תינוק; דפוסי התקשרות ומעגל הביטחון
* שפה ומשחק כמקדמי התפתחות – מוטורית, רגשית, חברתית
* סביבה ואקלים מיטביים
* טראומה וחוסן